Damo a naidiaya ti lengguahe a Japanese nga adalen dagiti estudiante kadagiti napili a hayskul iti pagilian idi idi 2009, karaman ti Spanish ken French, tapno maisagana dagiti agtutubo a Filipino kadagiti oportunidad iti pagtrabahuan iti pagilian ken iti ganggannaet a pagilian nga agkasapulan iti kabaelan a makapagsao iti maikadua a ganggannaet a lengguahe, maikadua iti Ingles. Nagangayanna, nairaman metten ti Mandarin Chinese ken German.
Iti agdama, kuna ti DepEd nga umad-adu dagiti estudiante ti mayat a mangnayon iti ammoda iti nasao a lengguahe, agpada nga iti lebel ti undergraduate ken graduate, gapu ta malaksid iti dakdakkel a gundawayda nga agtrabaho no ammoda daytoy a pagsasao, nalaklaka pay ti pannakagun-odda iti sholarship nga ididiaya dagiti unibersidad iti Japan.
(Naipablaak iti Bannawag, Hulio 24, 2017 a bilang.)
ilo_Latn ilo_Latn ilo_Latn